Diari Oficial de la Generalitat Valenciana


Sumari del DOGV 1119, del 02-08-1989 (1989/814778)

DECRET 110/1989, de 17 de juliol, del Consell de la Generalitat Valenciana, pel qual es regula la prestació dels serveis públics interurbans de grua d'arrossegament i autocàrrega de vehicles avariats.
--------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1989/07/17/110/dof/vci/html**

### Dades del document

Número de DOGV
:   1119

Data del DOGV
:   02-08-1989

Secció del DOGV
:   DISPOSICIONS GENERALS

Número del document
:   1989/814778


Data del document
:   17-07-1989

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Anàlisi jurídica

Decret 110/1989, de 17 de juliol, del Consell de la Generalitat Valenciana, pel qual es regula la prestació dels serveis públics interurbans de grua d'arrossegament i autocàrrega de vehicles avariats.  
La necessitat de clarificar cada volta més les relacions entre els usuaris i Empreses prestatàries de serveis públics de transports que faciliten a ambdues parts un coneixement puntual de quins són els seus drets i obligacions en cada moment implica l'obligació per part de l'Administració d'establir les normes i mecanismes necessaris que permeten la transparència en la prestació d'aquests serveis.  
Amb aquest objectiu, s'estableix mitjançant aquest Decret una regulació específica sobre la prestació dels serveis públics interurbans de grua d'arrossegament i autocàrrega de vehicles avariats, i s'hi introdueixen els mecanismes adient com és el quadern de serveis, que permet a l'usuari conéixer prèviament la retirada del seu vehicle, quines són les condicions que regeixen aquest tipus de serveis, i garantir a les Empreses prestatàries la correcta aplicació.  
Per tot això, prèvia audiència del sector i informe favor ble de la Junta Superior de Transports, i d'acord amb l?Estatut d?autonomia i els articles 22.e) i 35.c) de la Llei 5/198 de 30 de desembre, de Govern Valencià, a proposta del Conseller d'Obres Públiques Urbanisme i Transports i prèvia deliberació del Consell de la Generalitat Valenciana, en sessió celebrada el dia 17 de juliol de 1989,  
DECRETE:  
Article primer  
Es regiran pel que estableix el present Decret els serveis públics interurbans de grua d'arrossegament i autocarregament de vehicles avariats, els itineraris dels quals es desenvolupen íntegrament a l?àmbit territorial de la Comunitat Valenciana.  
Article segon  
Podran prestar el servei de grua d'arrossegament i autocàrrega els vehicles que en la seua fitxa tècnica i permís de circulació estiguen reconeguts com a tals i disposen de l?autorització de transport de la classe MPD o MDL corresponen  
Article tercer  
La Conselleria d'Obres Públiques, Urbanisme i Transport establirà tarifes per a la prestació d'aquests serveis d'acord amb la legislació vigent en matèria de transports. Les esmentades tarifes podran ser de referència o d'obligat compliment i establir quanties úniques o bé límits màxims, mimis o ambdós  
Article quart  
Tots els vehicles autoritzats per a la prestació d'aquests serveis senyalitzaran a les portes davanteres la identificació del titular o nom comercial i el domicili de l?Empresa, en caràcters amb una amplada en el traç no inferior a dotze mil·límetres. També al vehicle s'haurà de dur el «quadern de servei» que s'homologa segons l'annex d'aquest Decret.  
L'esmentat quadern constarà de cinquanta comunicats de servei, i cada comunicat de tres fulls, que tindrà com a finalitat i contingut de cada un d'ells, el que s'indica tot seguit.  
Full primer: PETICIO DE SERVEI.  
Dades que hauran de constar-hi:  
a) Denominació i domicili de l'Empresa que presta el servei.  
b) Número i classe de l'autorització de transport de la grua que presta el servei.  
c) Matricula de la grua.  
d) Identificació del vehicle a remolcar i dades de l'usuari.  
e) Data, hora i lloc exacte de retirada del vehicle avariat.  
f) Lloc o taller on es porta el vehicle avariat.  
g) Quilòmetres a recórrer aproximadament.  
h) Descripció detallada de les tasques a realitzar per a la prestació del servei, amb indicació del pressupost estimat en aplicació de les tarifes vigents.  
i) Data, nom i signatura de la persona que presta el servei.  
j) Signatura d'acceptació de l'usuari.  
k) Incidències.  
No es podrà prestar cap servei sense que prèviament s'haja formalitzat aquesta petició.  
L'usuari haurà de donar la conformitat a la prestació del servei mitjançant la signatura d'aquest full, el qual li serà lliurat en l'acte. Tant mateix, si l'usuari no es troba en el lloc i moment de recollida del vehicle, es podrà prestar el servei indicant en l'apartat d'incidències de qui prové la seua petició (Guàrdia Civil, Policia Municipal, titular del vehicle, etc.) i en quines circumstàncies s'hi ha esdevingut.  
Full segon: FACTURA DEL SERVEI  
En aquest full, de paper copiador, restaran reflectides les dates escrites en el primer. Hi figuraran a més les següents dates:  
a) Observacions: on es descriuran, si s'escau, si s'ha produït algú canvi en els traballs fets, llocs de destinació, quilómetres recorreguts, etc., en relació als descrits en el primer full, i també les causes i la repercussió en el preu.  
b) Preu total, inclosos els impostos.  
La factura li serà lliurada a l'usuari o peticionari del servei, una volta s'haja realitzat.  
Full tercer: COPIA PER A L'EMPRESA  
Aquest full, de paper copiador, restaran reflectides les dades escrites tant en el primer com en el segon full, i quedaran en el poder de l'Empresa i corri a part del quadern de servei.  
Article cinqué  
Els quaderns de servei hauran de ser diligenciats prèviament a l'utilització pel Cap del Servei Territorial de Transports corresponent al domicili de l'Empresa, i es presentaran per al seu control a l'efectuar el visat de l'autorització referida a cada grua, i també quan els titulars d'aquestes autoritzacions siguen requerits pel Servei d'Inspecció de la Direcció General de Transports.  
L'incompliment del que preceptua aquell Decret serà sancionat d'acord amb la Llei d'Ordenació dels Transports Terrestres i les seues normes de desplegament.  
DISPOSICIO TRANSITORIA  
La formalització del quadern de servei serà obligatòria a partir de l'entrada en vigor de l'Ordre de la Conselleria de Obres Públiques, Urbanisme i Transports que establesca les tarifes per a la prestació d'aquest servei.  
Es faculta al Conseller de Obres Públiques, Urbanisme i Transports per al desplegament, interpretació i aplicació del present Decret.  
Segona  
Aquesta disposició vigirà l'endemà de la publicació en el Diari Oficial de la Generalitat Valenciana.  
València, 17 de juliol de 1989.  
El President de la Generalitat,  
JOAN LERMA I BLASCO  
El Conseller d'Obres Públiques, Urbanisme i Transports,  
RAFAEL BLASCO CASTANY


Còpia Permalink ELI